RĪGAS DOME

PERSONU AR INVALIDITĀTI NEVALSTISKO ORGANIZĀCIJU

KONSULTATĪVĀ PADOME

Rātslaukumā 1, Rīgā, LV- 1539

**sēdes PROTOKOLS**

Rīgā

2024.gada 20.augusts Nr. DL-PINOKP-24-4-pro

**Personu ar invaliditāti nevalstisko organizāciju konsultatīvās padomes (turpmāk – Padome) sēdes norises laiks** 20.08.2024., sāk plkst.9.00

**Sēdes norises vieta:** Rīgas dome (Rātslaukums 1, Rīga), Portretu zāle, Interneta tīmekļa vietne, Microsoft Teams platforma.

**Sēdi vada:** Juris Radzevičs, Rīgas domes Sociālo jautājumu komitejas priekšsēdētājs, Padomes priekšsēdētājs (turpmāk – Padomes priekšsēdētājs).

**Protokolē:** Gunita Pokšāne, Rīgas valstspilsētas pašvaldības Labklājības departamenta (turpmāk – LD) Sociālās pārvaldes (turpmāk – SP) Sociālo pakalpojumu nodaļas personām ar funkcionāliem traucējumiem (turpmāk – SPNFT) galvenā speciāliste – eksperte, Padomes sekretāre.

**Sēdē piedalās:** Padomes sēdes dalībnieku saraksts (skat. protokola 1., 1.a pielikumus).

**Sēdes darba kārtība:**

|  |  |  |
| --- | --- | --- |
| **N.**  **p.k.** | **Laiks** | **Tēmas** |
| 1. | 9.00 – 9.10 | Reģistrēšanās Padomes sēdei. |
| 2. | 9.10 – 9.15 | Par iepriekšējo Padomes sēžu lēmumu izpildi un informācija par aktualitātēm. Protokola 2.pielikums.  Ziņo: LD SP SPNFT galvenā speciāliste – eksperte **G.Pokšāne** |
| 3. | 9.15 – 9.25 | Par nodibinājuma “Caritas Latvija” (turpmāk – “Caritas Latvija”), uzņemšanu Padomes sastāvā. “Caritas Latvija” valdes priekšsēdētājas Ineses Švekles iesniegums. Balsošana. |
| 4. | 9.25 – 9.45 | Par Ministru kabineta 2023. gada 5. septembra noteikumu Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi" (turpmāk – ANM projekts) aktualitātēm. Protokola 3.pielikums.  Ziņo: Labklājības ministrijas (turpmāk – LM)[Sociālo pakalpojumu un invaliditātes politikas departamenta](https://www.lm.gov.lv/lv/strukturvieniba/socialo-pakalpojumu-un-invaliditates-politikas-departaments) vecākā eksperte **Anna Grīnberga** |
| 5. | 9.45 – 10.00 | Personu ar invaliditāti rīcība avārijas, katastrofas vai ārkārtējas situācijas gadījumā.  Ziņo: Rīgas domes Civilās aizsardzības un operatīvās informācijas pārvaldes (turpmāk – CAOIP) vadītājs **Gints Reinsons** |
| 6. | 10.00 – 10.25 | Par īstermiņa politikas plānošanas dokumenta “Plāns personu ar invaliditāti vienlīdzīgu iespēju veicināšanai 2024.-2027.gadam” (turpmāk – Plāns) virzības progresu un pašvaldības un NVO uzdevumiem, t.sk. ieskats iepriekšējā Plāna periodā. Protokola 4.pielikums.  Ziņo: LM Sociālo pakalpojumu un invaliditātes politikas departamenta direktora vietniece **Aiga Lukašenoka** |
| 7. | 10.25 – 10.45 | Informācija par būvdarbu veicējiem un privātpersonu tiesību ievērošanu Bērnu klīniskās universitātes slimnīcas (turpmāk – BKUS) apkārtnē. Protokola 5.pielikums.  Ziņo: Rīgas domes Ārtelpas un mobilitātes departamenta (turpmāk – ĀMD) Satiksmes organizācijas un kustības drošības nodaļas vadītāja vietnieks **Māris Liberts** |
| 8. | 10.45 – 11.00 | Priekšlikumi nākamās Padomes sēdes darba kārtībai. Dažādi jautājumi. |

1. **Reģistrēšanās Padomes sēdei un Padomes locekļu pieslēgšanās tīmekļa vietnē**

Padomes locekļi reģistrējas dalībai Padomes sēdē.

**J.Radzevičs** (Padomes priekšsēdētājs) pieņem lēmumu novadīt Padomes sēdi atbilstoši apstiprinātajai darba kārtībai. Informē, ka atbilstoši reģistrācijas rezultātiem Padomes sēdē kopumā piedalās **47** dalībnieki, t.sk. **26** (no 42) Padomes locekļi vai deleģēti pārstāvji, kas ir vairāk kā puse (62%) no apstiprinātā Padomes locekļu skaita. Padomes sēdē nepiedalās 16 Padomes locekļi (detalizētāka informācija pieejama reģistrācijas apkopojumā, 1., 1.a pielikumi). Informē par Padomes sēdes darba kārtības jautājumiem un to izskatīšanas kārtību. Ņemot vērā, ka Padomes sēdē piedalās vairāk nekā puse apstiprināto Padomes locekļu, Padome ir lemttiesīga. (sēdes dalībnieku saraksts pieejams protokola 1., 1.a pielikumos).

**2. Par iepriekšējo Padomes sēžu lēmumu izpildi, informācija par aktualitātēm.**

(G.Pokšāne)

**G.Pokšāne** (LD SP SPNFT galvenā speciāliste – eksperte), informē par iepriekšējo Padomes sēžu lēmumu izpildi un informē par aktualitātēm (detalizētāka informācija prezentācijā, protokola 2.pielikums).

**3. Par “Caritas Latvija” uzņemšanu Padomes sastāvā.**

(J.Radzevičs, I.Švekle)

**I.Švekle** (“Caritas Latvija” valdes priekšsēdētāja) prezentē par “Caritas Latvija” darbību. Kā pastāvīgo pārstāvi Padomes sastāvā izvirza “Caritas Latvija” valdes priekšsēdētāju I.Švekli. Pamatojoties uz “Caritas Latvija” iesniegumu, J.Radzevičs Padomes locekļus aicina balsot par “Caritas Latvija” uzņemšanu Padomes sastāvā, balsošanu veicot sekojošā kārtībā:

Microsoft Teams platformā sarunu sadaļā Padomes locekļi balsojumu veic tikai ierakstot, ja ir “pret” un “atturas”. Pārējie Padomes locekļi Microsoft Teams platformā tiks uzskatīti, ka nobalsoja “par”, neskatoties uz to, ka nav veikts ieraksts sarunu sadaļā. Klātienē esošie Padomes locekļi balsojumu veic paceļot roku par katru pozīciju atsevišķi, t.i.: “par”, “pret”, “atturas”.

Notiek Padomes locekļu balsojums. Apkopojot Padomes locekļu balsojumu, balsošanas rezultāts (t.sk. klātienē esošo Padomes locekļu balsojums) ir sekojošs:

“par” – 26

“pret” – 0

“atturas” – 0

**Padome nolemj:**

Atbalstīt “Caritas Latvija” uzņemšanu Padomes sastāvā. Pastāvīgais pārstāvis I.Švekle.

**4. Par ANM projekta aktualitātēm.**

(A.Grīnberga, Kaspars Biezais, A.Lukašenoka, Ināra Šatkovska, Baiba Bicēna, Silva Kucina-Cvečkovska, Norberts Snarskis, J.Radzevičs)

**A.Grīnberga** (LM[Sociālo pakalpojumu un invaliditātes politikas departamenta](https://www.lm.gov.lv/lv/strukturvieniba/socialo-pakalpojumu-un-invaliditates-politikas-departaments) vecākā eksperte) sniedz informāciju par aktuālo ANM projektā (detalizētāka informācija pieejama prezentācijā, protokola 3.pielikums).

**K.Biezais (**Latvijas Neredzīgo biedrības Centrālās valdes priekšsēdētājs) jautā, kāpēc ANM projektā kā mērķa grupa nav iekļautas personas ar redzes traucējumiem.

**A.Grīnberga** (LM [Sociālo pakalpojumu un invaliditātes politikas departamenta](https://www.lm.gov.lv/lv/strukturvieniba/socialo-pakalpojumu-un-invaliditates-politikas-departaments) vecākā eksperte) atbild, ka pēc 2026.gada vidus LM izvērtēs un virzīs, lai ANM projekta finansējums būtu pieejams plašākai mērķa grupai.

**I.Šatkovska** (nodibinājuma “Fonds “Jūnijs”valdes priekšsēdētāja) jautā, kad sāksies ANM projekta darbības.

**A.Grīnberga** (LM[Sociālo pakalpojumu un invaliditātes politikas departamenta](https://www.lm.gov.lv/lv/strukturvieniba/socialo-pakalpojumu-un-invaliditates-politikas-departaments) vecākā eksperte) ANM projekta darbība Rīgas pašvaldībā tuvākajā laikā var sākties.

**B.Bicēna** (Latvijas Vājdzirdīgo atbalsta asociācijas “Sadzirdi.lv” pilnvarotā pārstāve) jautā vai ANM projektā ir apzināti jauni parametri mobilitātes elektroskūteriem (turpmāk – elektroskūteri), kuriem nepieciešams lielāks manevrēšanas laukums, platākas durvis, u.c., lai pielāgotajos mājokļos būtu pietiekoši vietas manevrēt ar elektroskūteri.

**A.Grīnberga** (LM [Sociālo pakalpojumu un invaliditātes politikas departamenta](https://www.lm.gov.lv/lv/strukturvieniba/socialo-pakalpojumu-un-invaliditates-politikas-departaments) vecākā eksperte) Ja mājokļa kopējā platība ļauj pielāgot nepieciešamo laukumu, tad ANM projektā nav ierobežojumu veikt nepieciešamos pielāgojumus.

**S.Kucina - Cvečkovska** (Rīgas valstspilsētas pašvaldības LD Administratīvās pārvaldes Projektu koordinācijas nodaļas galvenā speciāliste – eksperte) komentē, ka pēc visu mājokļu apsekošanas izmaksās tika iekļautas individuālās vajadzības attiecībā uz mājokļa pielāgošanu.

**N.Snarskis** (biedrības PINS valdes priekšsēdētājs) izsaka viedokli par diskrimināciju, - ANM projektā uz mājokļu pielāgošanu, jo nevarēja pieteikties nevalstiskās organizācijas, neskatoties uz sabiedriskā labuma un sociālo pakalpojumu sniedzēju statusu. Ir lietderīgi atbalstīt nevalstiskās organizācijas (turpmāk – NVO) šādos iepirkumos, jo NVO sniedz sociālos pakalpojumus daudziem Rīgas pašvaldības iedzīvotājiem. Analoģiski vērš uzmanību, ka no ES fondiem apmāca valsts un pašvaldību sociālos darbiniekus, psihologus, bet neapmāca NVO sociālos darbiniekus.

**K.Biezais (**Latvijas Neredzīgo biedrības Centrālās valdes priekšsēdētājs) komentē, ka nav godīgi, ka, piemēram, Atveseļošanās fonda ietvars Latvijas Neredzīgo biedrība nevar pielāgot tās ēkas daļas, kur tiek sniegti arī valsts deleģētie sociālie pakalpojumi.

Norāda, ka no nākamā gada stājas spēkā Eiropas Parlamenta un Padomes Direktīvas (turpmāk – Direktīvas), kur iet runa arī par piekļūstamību.

**A.Lukašenoka** (LM Sociālo pakalpojumu un invaliditātes politikas departamenta direktora vietniece) paskaidro, ka Direktīvas attiecas uz Preču un pakalpojumu piekļūstamības likumu, kas regulē preču un pakalpojumu piekļūstamību un attiecas uz elektroniskajiem un plašsaziņas līdzekļiem nevis vides piekļūstamību.

**J.Radzevičs** (Padomes priekšsēdētājs) piedāvā turpināt ar sēdes darba kartības 6.punktu par Plāna virzības progresu un pašvaldības un NVO uzdevumiem, t.sk. ieskats iepriekšējā Plāna periodā, pēc tam turpināt ar sēdes darba kartības 5.punktu par personu ar invaliditāti rīcību avārijas, katastrofas vai ārkārtējas situācijas gadījumā.

**Padome nolemj:**

Pieņemt informāciju zināšanai.

**5. Par Plāna virzības progresu un pašvaldības un NVO uzdevumiem, t.sk. ieskats iepriekšējā Plāna periodā.**

(A.Lukašenoka, Santa Survila, N.Snarskis, J.Radzevičs)

**A.Lukašenoka** (LM Sociālo pakalpojumu un invaliditātes politikas departamenta direktora vietniece) sniedz informāciju par Plāna virzības progresu un pašvaldības un NVO uzdevumiem, t.sk. ieskats iepriekšējā Plāna periodā (detalizētāka informācija prezentācijā, protokola 4.pielikums).

**S.Survila** (Latvijas Miopātijas slimnieku asociācijas “Sartorius” valdes prezidente) izklāsta informāciju, ka personas ar invaliditāti var uzsākt darbu Nodarbinātības valsts aģentūras (turpmāk - Aģentūra) ESF Plus projekta “Pasākumi iekļaujošai nodarbinātībai” subsidētajās darba vietās (turpmāk – subsidētās darba vietas) tikai pēc trīs mēnešu bezdarbnieka statusa saņemšanas. Agrāk subsidētajās darba vietās varēja uzsākt darbu uzreiz pēc bezdarbnieka statusa saņemšanas. Lūdz LM pārstāvjiem sniegt pamatojumu šai situācijai, papildu komentējot, ka šis nosacījums nav minēts Ministru kabineta 2011. gada 25. janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – Noteikumi Nr.75.), arī Aģentūras mājas lapā tas minēts tikai infografikā. S.Survila uzdod jautājumu, cik tas ir pamatoti.

**A.Lukašenoka** (LM Sociālo pakalpojumu un invaliditātes politikas departamenta direktora vietniece) komentē, ka S.Survilas jautājums tiks pārsūtīts pēc piederības LM darba tirgus politikas departamentam atbildes sniegšanai.

**N.Snarskis** (biedrības PINS valdes priekšsēdētājs) sniedz komentārus par invaliditātes iegūšanas aspektiem, t.sk. ģimenes ārstiem netiek apmaksāts veiktais darbs ar pacientu invaliditātes kārtošanai.

**J.Radzevičs** (Padomes priekšsēdētājs) jautā, vai LM ieskatā Rīgas valstspilsētas pašvaldībai būtu nepieciešams rīcības plāns to uzdevumu izpildei, kas iekļauti Plānā.

**A.Lukašenoka** (LM Sociālo pakalpojumu un invaliditātes politikas departamenta direktora vietniece) atbild, ka dublēt to, ka valsts mērogā ir apstiprināts, LM nesaskata kā obligātu.

**Padome nolemj:**

1. Līdz 2024. gada 30.septembrim Padomes locekļiem sniegt priekšlikumus LM Sociālo pakalpojumu un invaliditātes politikas departamentam tematiskajām diskusijām ar invaliditāti saistītiem jautājumos. Priekšlikumi iesniedzami, rakstot uz [ld@riga.lv](mailto:ld@riga.lv) ar norādi “Priekšlikumi tematiskajām diskusijām LM SP invaliditātes politikas departamentam”.
2. Lūgt informāciju LM darba tirgus politikas departamentam par Noteikumu Nr.75 nosacījumiem attiecībā uz subsidēto darba vietu izmantošanas uzsākšanu.

**6. Personu ar invaliditāti rīcība avārijas, katastrofas vai ārkārtējas situācijas gadījumā.**

(G.Reinsons, S.Survila, Nils Josts)

**G.Reinsons** (Rīgas domes CAOIP vadītājs) sniedz informāciju par veiktajām civilās aizsardzības un operatīvās informācijas pārvaldes darbībām 20204.gadā – uzraudzībā esošās sociālās mājas, par atklātajām nepilnībām automātiskās ugunsgrēka atklāšanas un trauksmes signalizācijas sistēmas darbībā. Informē par CAOIP talku sociālajā aprūpes centrā “Mežciems”, lai nākotnē tur izveidotu patvēruma vietu viesuļvētru vai  militāra apdraudējuma gadījumā. Maijā CAOIP piedalījās Darba iespēju festivāls "Visiem!" Vērmanes dārzā. Ir uzsākts civilās aizsardzības semināru cikls “Rīgas civilās aizsardzības plāns – pārzini un līdzdarbojies!”, kurā tika piesaistīts plašs ekspertu loks no dažādām jomām. Informē, ka 2024.gadā plānoti 5 semināri, tuvākie - 11.09.2024. “Ieteicamā rīcība dažādu šaujamieroču pielietojuma gadījumā” , 02.10.2024. “Patvertnes vai vietas, kur patverties”. G.Reinsons informē padomes dalībniekus par iedzīvotāju informēšanas kampaņu “Vispārīgie ieteikumi rīdziniekiem, kā rīkoties militāra apdraudējuma gadījumā”. Tuvāka informācija <https://www.riga.lv/lv/jaunums/visparigie-ieteikumi-ridziniekiem-ka-rikoties-militara-apdraudejuma-gadijuma>. Aicina iepazīties ar semināru ierakstiem, kas atrodami https://www.riga.lv/lv/civila-aizsardziba. Ierakstiem ir nodrošināts surdo tulkojums. Semināru ieraksti pieejami mājas lapā https://www.riga.lv/lv/civila-aizsardziba. Gan ikdienā, gan karadarbības rezultātā var pārtrūkt elektrības, ūdens, apkures un gāzes piegādes. Tāpat ir jārēķinās, ka telekomunikāciju, mobilo sakaru un interneta pakalpojumu darbībā var būt būtiski traucējumi, kuri var ietekmēt gan bankomātu darbību, gan norēķinus ar bankas kartēm veikalos un aptiekās. Tādēļ svarīgi katram parūpēties par savu 72h gatavību krīzes situācijām un šo gatavību sākt tieši ar evakuācijas somas sagatavošanu. Tuvāka informācija [https://www.sargs.lv/lv/72stundas-.](https://www.sargs.lv/lv/72stundas-.%20G.Reinsons) Informē par ieteicamo rīcību dažādu šaujamieroču pielietojuma gadījumā un par personu ar invaliditāti rīcību avārijas, katastrofas vai ārkārtējas situācijas gadījumā. Papildu informē, ka ir veikta Civilās aizsardzības plāna aktualizācija (Ministru kabineta rīkojums Nr. 476 “Par Valsts civilās aizsardzības plānu”). Civilās aizsardzības plāns ir plānošanas dokuments, kas ietver  katastrofas pārvaldīšanas pasākumus kara, militāra iebrukuma vai to draudu gadījumā, tajā ir iekļauta informācija par rīcību atbalsta sniegšanai iedzīvotājiem ar invaliditāti, gan civilo katastrofu sadaļā, gan militārā apdraudējuma vai kara gadījuma sadaļā, 20.2.3. apakšpunktā - evakuācijas prioritāte ir iedzīvotāji, kas brīvprātīgi piekrīt evakuācijai un ir iedzīvotāji ar speciālām vajadzībām (I-III grupu invaliditāte) un viņu atbalsta personas (ģimenes locekļi vai asistenti/aprūpētāji), mātes ar mazgadīgiem bērniem (vecumā līdz 14 gadiem), pensijas vecumu sasniegušās personas, citas personas, kuras ir būtiski evakuēt prioritārā kārtā (piemēram, slimnieki, grūtnieces, personas, kas atrodas sociālās aprūpes institūcijās). Pašvaldība evakuāciju veiks iesaistot pašvaldības resursus, NVO un brīvprātīgos. G.Reinsons informē arī par identificētajām problēmām:

1. vienotas visaptverošas agrīnās brīdināšanas sistēmas neesamības valsts līmenī. Tātad jāveido alternatīvs risinājums pašvaldības līmenī. Pirmais solis būtu izveidot apziņojamo loku, kuriem nosūtīt brīdinājumus par apdraudējumiem, kuri skar Rīgu;

1. vienotas informatīvās datubāzes neesamība par personām ar invaliditāti, kurām nepieciešama palīdzība jau miera laikos, nerunājot par militāra apdraudējuma vai kara gadījumā;
2. nepilnīga infrastruktūra SAC miera laiku katastrofu gadījumā (dīzeļģeneratori);
3. neatbilstoša infrastruktūra patvēruma nepieciešamības gadījumā;
4. vienlaicīga liela apjoma guļošo personu pārvietošana un transportēšana.

**S.Survila** (Latvijas Miopātijas slimnieku asociācijas “Sartorius” valdes prezidente) komentē par personu ar invaliditāti iespējām izkļūt no ēkas ugunsgrēka gadījumā. Vērš uzmanību uz evakuācijas krēsliem, kuriem būtu jābūt sociālajos aprūpes centros, u.c. aprūpes un medicīnas iestādēs, jo VUGD rīcībā ir tikai viens krēsls. Situācijās, kad tiek gaidīts VUGD izsaukums, būtu jau iespēja iestādes darbiniekiem evakuēt cilvēkus.

**N.Josts (**Rīgas domes deputāts**)** vērš uzmanību, ka ir svarīgi lai glābšanas dienestiem būtu pieejama datu bāze par personām ar funkcionāliem traucējumiem, lai būtu iespēja šo informāciju ātri atrast. Uzsver apkaimes iedzīvotāju pašaizsardzību, nepieciešamību iesaistīt apkaimes iedzīvotāju centrus sadarboties ar glābšanas dienestiem.

**Padome nolemj:**

Reizi pusgadā aicināt Rīgas domes CAOIP pārstāvjus ziņot Padomē par aktuālo personu ar invaliditāti rīcību avārijas, katastrofas vai ārkārtas situācijas gadījumā.

**7. Informācija par būvdarbu veicējiem un privātpersonu tiesību ievērošanu BKUS apkārtnē.**

(M.Liberts, J.Radzevičs)

**M.Liberts** (Rīgas domes ĀMD Satiksmes organizācijas un kustības drošības nodaļas vadītāja vietnieks) sniedz informāciju par būvdarbu veicējiem un privātpersonu tiesību ievērošanu BKUS apkārtnē (detalizētāka informācija prezentācijā, protokola 5.pielikums).

**J.Radzevičs** (Padomes priekšsēdētājs) jautā, kad plānots pabeigt remontdarbus BKUS apkārtnē.

**M.Liberts** (Rīgas domes ĀMD Satiksmes organizācijas un kustības drošības nodaļas vadītāja vietnieks) būvdarbus pilnībā plānots pabeigt 2024.gada oktobra vidū.

**Padome nolemj:**

Pieņemt informāciju zināšanai.

**8.** **Priekšlikumi nākamās Padomes sēdes darba kārtībai.**

(I.Kenne)

**I.Kenne** (Biedrības “Latvijas bērniem ar kustību traucējumiem” valdes priekšsēdētāja) ierosina nākamajās Padomes sēdēs:

**-** izskatīt jautājumu par iespēju pieaugušām personām ar funkcionāliem traucējumiem (tai skaitā garīgās veselības traucējumiem) izmantot pakalpojumu “Atelpas  brīdis”, aicina vērst uzmanību vides pieejamības aspektam;

**-** par iespēju bērniem/jauniešiem  līdz 24 gadiem ieskaitot ar invaliditāti - kustību traucējumiem  apmeklēt interešu izglītības piedāvājumus Rīgā;

**-** par vasaras nometnēm bērniem ar funkcionāliem traucējumiem.

**G.Pokšāne** (LD SP SPNFT galvenā speciāliste – eksperte) informē, ka I.Kennes priekšlikumi tiks nodoti atbildīgo Rīgas valstspilsētas departamentu speciālistiem sagatavot ziņojumu nākamajās Padomes sēdēs.

**Padome nolemj:**

Iekļaut vienā no nākamajām Padomes sēdēm jautājumu par īslaicīgās sociālās aprūpes un sociālās rehabilitācijas institūcijā pakalpojumu (“Atelpas brīdis”), interešu izglītību un vasaras nometnēm bērniem.

**9. Dažādi jautājumi.**

(J.Radzevičs, I.Kenne)

**I.Kenne (**biedrības “Latvijas bērniem ar kustību traucējumiem” (turpmāk - biedrība) valdes priekšsēdētāja vietniece**)** piedāvā sagatavot uz nākamo Padomes sēdi īsu prezentāciju par biedrības organizētajām nometnēm 2024.gadā.

**J.Radzevičs (Padomes priekšsēdētājs)** Pasludina Padomes sēdi par slēgtu.

**Padome nolemj:**

Pieņemt informāciju zināšanai.

**Padomes sēdi slēdz:** plkst.11.30

Pielikumā:

1. Padomes sēdes klātienesdalībnieku saraksts uz 10 lp. (1.pielikums).
2. Padomes sēdes Microsoft Teams platformas dalībnieku saraksts uz 2 lp. (1a.pielikums).
3. Prezentācija “Par iepriekšējo Padomes sēžu lēmumu izpildi un aktualitātes” uz 3 lp./7 slaidi (2.pielikums).
4. Prezentācija “Par ANM projekta aktualitātēm” uz 4 lp./7 slaidi (3.pielikums).
5. Prezentācija **“**Par Plāna virzības progresu un pašvaldības un NVO uzdevumiem, t.sk. ieskats iepriekšējā Plāna periodā” uz 8 lp./15 slaidi (4.pielikums)
6. Prezentācija “Informācija par būvdarbu veicējiem un privātpersonu tiesību ievērošanu BKUS apkārtnē” uz 7 lp./15 slaidi (5.pielikums).

Padomes protokolists: G.Pokšāne

Padomes priekšsēdētājs: J.Radzevičs